DA
C 285/4
Den Europæiske Unions Tidende
14.8.2023
5.
Det rådgivende udvalg (15 medlemsstater) er enigt i Kommissionens vurdering af, at den anmeldte transaktion efter al sandsynlighed ikke vil hæmme den effektive konkurrence betydeligt som resultat af vertikale ikkekoordinerede virkninger, der opstår som følge af den målrettede afskærmning af konkurrerende distributører af konsolspil som følge af den fusionerede enheds målrettede strategi for fuldstændig eller delvis inputafskærmning ved at begrænse eller forringe adgangen til Activision Blizzards AAA-skydekonsolspil.
6.
Det rådgivende udvalg (15 medlemsstater) er enigt i Kommissionens vurdering af, at den anmeldte transaktion efter al sandsynlighed vil hæmme den effektive konkurrence betydeligt som resultat af vertikale ikkekoordinerede virkninger, der opstår som følge af den målrettede inputafskærmning af konkurrerende distributører af konsol- eller PC-spil, som udbyder streamingtjenester til cloud-spil som følge af, at den fusionerede enhed afskærmer udbuddet af Activision Blizzards konsol- og PC-spil.
7.
Det rådgivende udvalg (15 medlemsstater) er enigt i Kommissionens vurdering af, at den anmeldte transaktion efter al sandsynlighed vil hæmme den effektive konkurrence betydeligt på markedet for udbud af operativsystemer til PC’er som resultat af konglomeratvirkninger, der opstår som følge af tilknytningen af Activision Blizzards spil og Microsofts distribution af spil via streamingtjenester til cloud-spil til operativsystemet Windows.
Tilsagn 8.
Det rådgivende udvalg (12 medlemsstater) er enigt i Kommissionens konklusion om, at forbrugerlicensen og licensen til streamingudbyderen, som den anmeldende part udbød den 20. april 2023, fjerner problemerne med hensyn til i) inputafskærmning af konkurrerende distributører af konsol- eller PC-spil, der udbyder streamingtjenester til cloudspil, som følge af, at den fusionerede enhed afskærmer udbuddet af Activision Blizzards konsol- og PC-spil, og ii) som resultat af konglomeratvirkninger, der opstår som følge af tilknytningen af Activision Blizzards spil og Microsofts distribution af spil via streamingtjenester til cloud-spil til operativsystemet Windows.
Én medlemsstat er uenig.
To medlemsstater undlod at stemme.
9.
Det rådgivende udvalg (12 medlemsstater) er enigt med Kommissionen i, at den anmeldte transaktion efter al sandsynlighed ikke vil hæmme den effektive konkurrence betydeligt på det indre marked eller en væsentlig del heraf, såfremt de endelige tilsagn, som den anmeldende part afgav den 20. april 2023, opfyldes fuldt ud.
Én medlemsstat er uenig.
To medlemsstater undlod at stemme.
Forenelighed med det indre marked og aftalen om Det Europæiske Økonomiske Samarbejdsområde 10.
Det rådgivende udvalg (12 medlemsstater) er enigt med Kommissionen i, at den anmeldte fusion derfor skal erklæres forenelig med det indre marked og aftalen om Det Europæiske Økonomiske Samarbejdsområde (2) i overensstemmelse med artikel 2, stk.
2, og artikel 8, stk.
2, i fusionsforordningen og artikel 57 i aftalen om Det Europæiske Økonomiske Samarbejdsområde.
Én medlemsstat er uenig.
To medlemsstater undlod at stemme.
(2) (EFT L 1 af 3.1.1994, s. 3).